text: [{"text_idx": "#000004", "text": "Si kanhi Gobernador sa Bohol Rene Relampagos (karon Vice-Gov) nabiktima sa katampalasan sa hipokritong Bohol Chronicle niadtong 2001 pinaagi sa pagpakatap sa minaro nga balita kabahin sa mansion sa Baclayon nga mugna sa kaatbang sa politika, si anhing Erico Aumentado nga congressman sa Segundo Distrito niadtong tungora. (Photo by Ric V. Obedencio)"}, {"text_idx": "#000005", "text": "Kon wa kay kahadlok sa pag-angin sa malditong presidente sa malisyosong estorya, sayon ra pod nimong duwa-duwaan ang panabot sa publiko nga imong gikamenosan\u2014kansang utok gusto nimong hiloan, kondisyonon, tuwerkahon."}, {"text_idx": "#000006", "text": "Bisan pag ang Citizen\u2019s Complaint Hotline gimugna sa iyang administrasyon ug ubos sa iyang buhatan, di ug wa si Duterte nag-ingon sa Kapitolyo nga tubaga ang reklamo sa plano pagpalit og mga sakyanan."}, {"text_idx": "#000007", "text": "Kini klaro kaayo sa opisyal nga dokumento sa transmittal gikan sa buhatan sa complaint hotline ngadto sa DILG Regional Office nga naghangyo sa pagtagad sa maong concern."}, {"text_idx": "#000008", "text": "Matud ni Bise Gob. Rene Relampagos sa interbyu sa DYTR program nga gidumala sa usa sa mga haligi sa local media nga si Ardy Araneta-Batoy, \u201cmalisyoso ug gituis\u201d ang balita sa DYRD/Bohol Chronicle."}, {"text_idx": "#000009", "text": "Wala na makaantos ang bise-gibernador sa pang-abuso sa press freedom sa Bohol Chronicle ug mipadayag sa iyang gibati batok sa tinuis nga mga balita."}, {"text_idx": "#000010", "text": "Sa ilang balita ganihang buntag, pugos nga gibarugan sa DYRD/Chronicle nga si Duterte kuno ang nag-ingon nga paisplikaron ang kagamhanang probinsiyal."}, {"text_idx": "#000011", "text": "Rason sa DYRD/Chronicle: Kay ang hotline office ubos man sa Office of the President\u2014ug usa ray presidente nga mao si Duterte."}, {"text_idx": "#000012", "text": "Apan dili gani ang Office of the President maoy direktang nagdumala sa complaint hotline kay kini gidumala og laing sangang buhatan nga gitahasan niini."}, {"text_idx": "#000013", "text": "Ang malisyoso ug linubag nga estorya gipistahan pod sa mga kritiko ug tig-atake sa probinsiya pinaagi sa social media."}, {"text_idx": "#000014", "text": "Gustong ilaron sa mga kritiko ang mga tawo nga kunohay wa kauyon, nasuko ug gikasab-an sa presidente mismo ang Kapitolyo."}, {"text_idx": "#000015", "text": "Nagkita ug nag-uban si Duterte ug Gob. Arthur Yap sa usa ka rehiyonal nga tigom sa Dumaguete City sa mga niaging adlaw."}, {"text_idx": "#000016", "text": "Way kalibotan ang presidente nga dinhi sa Bohol gidamay sa mga hawod ug iresponsable ang iyang ngan ug katungdanan aron sigehag guba ang lideratong Yap-Relampagos."}, {"text_idx": "#000018", "text": "\u201cAng problema aning ubang news outlet kay usahay ma-question nato ang objectivity. Is it really for the truth? Or naay nagpaluyo niini? Unfortunately, og tan-awon nimo ning Bohol Chronicle ug DYRD, mongan na lamang ko, di na lang ko maghipokrito. Og mga balita galing nga makadaot sa administrasyon ni Gov. Art Yap, siguro gyod nang tapot. Og matuis pa, samot dugangan. Pero kon balita nga maayo, makahatag og kaayohan sa katawhan, mga programa, gahi na nga motapot anang ilang balita. Mga balita gani nga makapahumot ni Aris Aumentado, automatic tapot gyod na.\u201d"}, {"text_idx": "#000019", "text": "Sa dugayng panahon ang Bohol Chronicle nagpatuyang sa pag-abuso sa freedom of the press pinaagi sa pagpangdaot sa mga tawo o grupo nga dili mohatag sa ilang gipangayo."}, {"text_idx": "#000022", "text": "Leave a Reply Cancel reply"}]